20. 8. 94 De Europæiske Fællesskabers Tidende Nr. L 215/9 (Retsakter hvis offentliggørelse ikke er obligatorisk) RÅDET RÅDETS AFGØRELSE af 25. juli 1994 om Det Europæiske Fællesskabs undertegnelse af aftalen om anvendelse af kapitel XI i De Forenede Nationers havretskonvention af 1982 og om Fællesska- bets midlertidige anvendelse af denne aftale og konventionens kapitel XI (94/562/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 113 sammenholdt med artikel 228, stk. 2, første punktum, under henvisning til forslag fra Kommissionen, og ud fra følgende betragtninger : Aftalen om anvendelse af kapitel XI i De Forenede Natio- ners havretskonvention, som er kommet i stand efter De Forenede Nationers generalsekretærs uformelle konsulta- tioner, har gjort De Forenede Nationers havrets- konvention universelt accepteret ; i overensstemmelse med den erklæring om beføjelser, som Det Europæiske Fællesskab fremsatte ved underteg- nelsen af De Forenede Nationers havretskonvention den 7. december 1984, har Det Europæiske Fællesskab, for så vidt angår kapitel XI, beføjelser på det handelspolitiske område, herunder kontrol med illoyal økonomisk praksis ; for så'vidt angår deres beføjelser, har medlemsstaterne tilkendegivet, at de agter at undertegne og — så vidt det er muligt for dem — midlertidigt anvende ovennævnte aftale og ovennævnte konventions kapitel XI som ændret ved denne aftale ; i overensstemmelse med aftalens artikel 3 kan Det Euro- pæiske Fællesskab undertegne aftalen, hvis et flertal af dets medlemsstater er signatarer — TRUFFET FØLGENDE AFGØRELSE : Artikel 1 1. Aftalen om anvendelse af kapitel XI i De Forenede Nationers havretskonvention undertegnes af Fællesskabet, når betingelserne i konventionens artikel 3 er opfyldt. 2. Formanden for Rådet bemyndiges til at udpege den person, der er beføjet til at undertegne aftalen. 3. ' Aftaleteksten er knyttet til denne afgørelse. Artikel 2 Den i artikel ] nævnte aftale og kapitel XI i De Forenede Nationers havretskonvention anvendes snarest muligt midlertidigt, dog ikke fra før den 16. november 1994. Udfærdiget i Bruxelles, den 25. juli 1994.' På Rådets vegne F.-CH. ZEITLER Formand